

Biroul de Presă

Bucureşti, 9 iulie 2020

**Conducerea ANL vizitează amplasamentele din localitățile Târgu Jiu, Bumbești Jiu, Bustuchin, Novaci (județul Gorj)**

Directorul general al Agenţiei Naţionale pentru Locuinţe, Adrian Chițescu, a vizitat astăzi amplasamentele ANL din localităţileTârgu Jiu, Bumbești Jiu, Bustuchin și Novaci (jud. Gorj), în vederea monitorizării execuției lucrărilor pentru locuințele de serviciu și cele pentru tineri, destinate închirierii.

Obiectivele deplasării sunt legate de verificarea stadiul fizic al unităților locative, de necesitatea de a menține un dialog eficient cu autoritățile publice locale în vederea identificării unor noi terenuri pentru construcția de locuințe prin programele guvernamentale derulate de Agenție precum și de rezolvarea unor probleme curente (recepții, corelarea termenelor de finalizare a locuințelor cu termenele de execuție a utilităților, respectarea graficului de execuție de către firmele de construcții etc.).

Amplasamente monitorizate

* Bustuchin – 20 de apartamente pentru tineri, destinate inchirierii
* Bumbești Jiu – 20 de apartamente pentru tineri, destinate inchirierii
* Târgu Jiu – 40 de apartamente pentru tineri, destinate inchirierii
* Novaci – 20 de locuințe de serviciu

Agenţia Naţională pentru Locuinţe (ANL) derulează programe naţionale de construcţii locuinţe sub coordonarea Ministerului Lucrărilor Publice Dezvoltării și Administrației (MLPDA). La nivelul județului Gorj, ANL a recepționat până în prezent 764 de locuințe pentru tineri.

<https://www.anl.ro/galerie/100>